අපි පොඩිමහත්තයා මහතාගේ නිවසට යනවිටත් ඔහු සිටියේ ලංකාදීප පුවත්පත කියවමිනි. අවුරුදු 101ක වයසේ පසු වුණත් ඔහුට පත්තර පොත්පත් කියවීමට උපැස් යුවළක් අවශ්‍ය නොවන්නේ ඔහුගේ දෑස් තවමත් හොඳින් පෙනෙන නිසාය. පොඩිමහත්තයා මහතාගේ උප්පැන්න සහතිකයේ පිටපතක් ඔහු සතුව ඇත. එහි සහතික පිටපත ඔහු ලබාගෙන තිබෙන්නේ 2004 වසරේ ජුනි මාසයේ 8 වැනිදාය. උප්පැන්නයේ සහතික පිටපත නිකුත් කර ඇත්තේ දැරණියගල වැඩ බලන අතිරේක දිස්ත්‍රික් රෙජිස්ට්‍රාර් එම්.ජී. චිත්‍රානන්ද මහතාගේ අත්සනින් යුතුවය. ඊට අනුව පොඩිමහත්තයා මහතා 1920 වසරේ ජුලි මස දෙවැනිදා දැරණියගල මාගලදී උපත ලබා ඇත. පොඩිමහත්තයාගේ මව සහ පියා පුංචිමහත්තයා සහ රන්එතනාය. 1946 වසරේ ගිනි නිවන භටයකු ලෙස සේවයට එක් වූ ඔහු විශ්‍රාම ගියේ 1976 වසරේදීය. ඔහු තම ජීවිතයේ 101 වැනි සැතැපුම් කණුව පසු කරන්නේ දූ දරුවන් හයදෙනකුගේ නිරන්තර ආදර සැලකුම් ලබමිනි.
පොඩිමහත්තයා ගිනි නිවන භට තනතුරෙන් විශ්‍රාම ගත් වසර කුමක්ද?
1976